SABUY ปักเป้ารายได้ปีนี้แตะ 5 พันล้าน ลุยธุรกิจไลฟ์สไตล์
SABUY หลังจากโชว์งบ Q2 โต 6 เท่าตัว พร้อมเดินหน้าพัฒนาเทคโนโลยี และไลฟ์สไตล์ เพื่อขยายฐานอาณาจักร “SABUYVERS” พร้อมเสริมทัพทีมผู้บริหารเพื่อเติมเต็มแนวคิด “ตื่นยันหลับ ชีวิตติดสบาย” สู่สังคม ดันรายได้ทั้งปีแตะ 5 พันล้านบาท
SABUY หลังจากโชว์งบ Q2 โต 6 เท่าตัว พร้อมเดินหน้าพัฒนาเทคโนโลยี และไลฟสไตล์ เพื่อขยายฐานอาณาจักร “SABUYVERS” พร้อมเสริมทัพทีมผู้บริหารเพื่อเติมเต็มแนวคิด “ตื่นยันหลับ ชีวิตติดสบาย” สู่สังคม ดันรายได้ทั้งปีแตะ 5 พันล้านบาท
9 ส.ค. 2565

นายชูเกียรติ รุจนพรพจี ประธานเจ้าหน้าที่บริหาร บริษัท สบาย เทคโนโลยี จำกัด (มหาชน) หรือ SABUY เปิดเผยว่า บริษัทมีความยินดีที่จะรายงานผลประกอบการไตรมาส 2/2565 ซึ่งบริษัทมีรายได้รวม 756 ล้านบาท เพิ่มขึ้น 369 ล้านบาท หรือ 95% เมื่อเทียบกับช่วงเดียวกันของปีก่อน มีกำไรขั้นต้น 215 ล้านบาท เพิ่มขึ้นจากช่วงเดียวกันของปีก่อนคิดเป็น 19% และมีกำไรสุทธิ 356 ล้านบาท เพิ่มขึ้นจากช่วงเดียวกันของปีก่อนที่ 309 ล้านบาท หรือ 657% พร้อมเดินหน้าพัฒนาธุรกิจเทคโนโลยี ไลฟ์สไตล์ เพื่อขยายฐานอาณาจักร SABUYVERSE ecosystem ครอบคลุมทุกรูปแบบ พร้อมเสริมทัพทีมผู้บริหารเพื่อเติมเต็มแนวคิด “ตื่นยันหลับ ชีวิตติดสบาย” สู่สังคม
โดยคิดเป็นอัตรากำไรสุทธิสูงถึง 47% ซึ่ง SABUY รับรู้กำไรจากการลงทุนในบริษัทต่างๆ ในกลุ่มของ SABUY ซึ่งมีทั้งหมด 6 กลุ่มธุรกิจคือ 1.Payments and Wallet ธุรกิจบริการด้านการชำระเงินและระบบการเงินอิเล็กทรอนิกส์ 2. Enterprise &amp; Life ธุรกิจให้บริการสำหรับองค์กรและไลฟ์สไตล์ด้วยความเข้าใจผู้บริโภค 3. Connext ธุรกิจช่องทางการจัดจำหน่ายและเชื่อมต่อเข้าถึงกลุ่มลูกค้าทุกกลุ่ม 4. Financial Inclusion ธุรกิจให้บริการสินเชื่อและประกันภัย 5. InnoTainment ธุรกิจนวัตกรรมทางสื่อ ดิจิทัลมีเดีย และเครือข่าย 6. Venture ธุรกิจการลงทุนเพื่อสนับสนุนการเติบโตที่ยั่งยืน
นอกจากนี้ บริษัทมุ่งมั่นและคงเป้าหมายรายได้ปี 2565 ที่ 5,000 ล้านบาท จากธุรกิจเดิมประมาณ 3,000 ล้านบาท เพิ่มเติมด้วยธุรกิจใหม่ในกลุ่ม Connext ประมาณ 500 ล้านบาท Enterprise &amp; Life ประมาณ 1,300 ล้านบาท และมุ่งมั่นที่จะสร้างรายได้ถึง 20,000 ล้านบาท ในปี 2566 ประกอบด้วย ธุรกิจเดิม 5,000 ล้านบาท ธุรกิจใหม่ในกลุ่ม Enterprise &amp; Life ประมาณ 9,000 ล้านบาท, กลุ่ม Connext ประมาณ 3,000 ล้านบาท, กลุ่ม InnoTainment ประมาณ 1,000 ล้านบาท, กลุ่ม Financial Inclusion ประมาณ 2,000 ล้านบาท
ทั้งนี้บริษัทสามารถสร้างรายได้อย่างต่อเนื่องจากธุรกิจโซลูชั่นส์และช่องทางการขายและบริการ (Solutions and Channels) ผ่าน Drop-off ต่างๆ และธุรกิจการขายสินค้าและผลิตภัณฑ์ (Retail) ผ่านทาง PTECH ในขณะที่สามารถเพิ่มประสิทธิภาพการบริหารโดยการคุมค่าใช้จ่ายได้ดีจากการควบรวมกลุ่ม Drop-off หลายแบรนด์เข้าด้วยกันเมื่อช่วงต้นปี เช่น The Letter Post, Point Express, PaysPost, ตลอดจนการนำบริษัทอื่นๆ เข้ารวมกลุ่มเช่น CitySoft, ForthSABUY, TeroSABUY, PFS, ฯลฯ”
อย่างไรก็ตามจากความมุ่งมั่นที่ SABUY ได้มีการขยายธุรกิจต่างๆ อย่างต่อเนื่อง ควบคู่ไปกับการวางกลยุทธ์ด้าน Sustainability ในการเติบโต หรือ Growth Strategy อย่างมีนัยสำคัญ โดยในส่วนของการเติบโตอย่างยั่งยืน หรือ Sustainability Growth นั้น บริษัทฯ ได้มีการเสริมสร้างความแข็งแกร่งทั้งด้านการพัฒนาบุคลากร  การนำเอาเทคโนโลยีและนวัตกรรมมาใช้ในระบบงาน  การปรับปรุงกระบวนการทำงาน, การบริหารความเสี่ยง, การกำกับดูแลบริษัทที่ดี, และการตรวจสอบภายใน ซึ่งทั้งหมดนี้จะเป็นส่วนสำคัญ และมีส่วนช่วยให้ SABUY สามารถเติบโตมั่นคง และยั่งยืนต่อไปในอนาคต